**פניה להצגת מועמדות להפעלת מזנון פרווה – חומוס בבסיס פלמחים**

**רשת כוורת – רשת חנויות הנוחות לחיילים של קרן לב"י האגודה למען החייל (ע"ר)**

**מזמינה אותך**

**להגיש מועמדותך להפעלת מזנון פרווה – חומוס תחת מותג בבסיס פלמחים**

**תנאי סף להגשת מועמדות :**

* ניסיון מוכח של לפחות 3 שנים בניהול עסק להפעלת מזנוני מזון מהיר
* איתנות כלכלית מתאימה – בהתאם להצהרת רואה חשבון והגשת מצב חשבון בנק של 3 החודשים האחרונים ו תוצאות בדיקה BDI
* בעל כל האישורים והרישיונות הנדרשים על פי כל דין לניהול עסק מסוג זה
* מגורים בקרבת מקום המזנון ברדיוס של עד 30 ק"מ
* הפעלה ישירה ולא באמצעות קבלנות משנה
* ללא כל מניעה ביטחונית לכניסה לבסיסי צה"ל
* מועמדים הפועלים ביום ביצוע הקול קורא במסגרת שותפות עסקית על פי אישור רשות המיסים – צריך כל אחד מהשותפים לעמוד בכל תנאי הסף.

**אודות המקום המיועד**:

* מדובר בבסיס רב יחידתי של חיל האוויר הסמוך לקיבוץ פלמחים.
* ביחידה כ 5000 משרתים ובבסיס מתגוררות כ- 70 משפחות המונות כ- 300 נפשות
* המקום פעיל בין השעות 07:00-22:00
* בשטח הבסיס פועלת חנות סופר מרקט של כוורת , מספר מזנוני מזון מהיר במרכז הרווחה וכן מכונות אוטומטיות הפזורות ברחבי היחידה .
* מדובר במבנה חדש נמצא בשלבי הקמה מתקדמים ומכיל את כל התשתיות .
* המזנון נדרש לעמוד בתנאי הכשרות של צה"ל ובתנאי בריאות הצבא .
* ההתקשרות תהיה לתקופה של שלוש שנים + אופציה .

**התחייבויות ותשלומים בהם ישא המועמד הזוכה :**

* ביצוע כלל ההתאמות המבניות הנדרשות להכשרת המקום כמזנון לממכר חומוס ושאר מוצרים במתכונת "פרווה" על פי תוכנית שתועבר ע"י רשת כוורת לרבות מיתוג המזנון.
* רכישת כלל האמצעים על פי הגדרת כוורת הנדרשים להפעלת המזנון לרבות מערכות ישיבה
* תשלום שכירות חודשית בסך שלא יפחת מ 6000 ₪ או **10% מהפדיון** , הגבוה מבניהם בתוספת מע"מ ( תשלומים בגין ארנונה , חשמל ומים כלולים בתשלומי השכירות ).
* דמי זיכיון בגובה שכירות חודשית במכפלת שנות ההתקשרות בתוספת מע"מ שישולמו במעמד חתימת ההסכם .
* תשלום חד פעמי של דמי התאמה למבנה בסך של **50000** ₪
* ביצוע כל הפעילות הכרוכה בהכשרת סביבת המכירה וההסעדה .
* המועמדים הסופיים יתבקשו להכין תוכנית עסקית להפעלת המזנון

**להגשת מועמדות יש לשלוח קורות חיים ומסמכים להוכחת עמידה בתנאי הסף לכתובת דוא"ל:** **kOL-kORE@CAVERET.ORG****. במסגרת הפנייה יש לציין את כתובת המגורים של המציע וזאת עד ל 04 ינואר 2023 בשעה 16:00.**

**על המציעים להשתתף בסיור זכיינים שיתקיים בתאריך 08/01/2023 בשעה 10:00**

**לאחר הסיור יש להעביר הצעות במייל חוזר על פי פורמט שיועבר למעוניינים בצרוף תוכנית עסקית .**

**הגשה של הצעות עד לתאריך 15/01/2023 בשעה 16:00.**

**צפי לתחילת עבודה מהלך פברואר 2023 – מותנה בהשלמת כלל הנדרש מטעם צה"ל , כוורת והזכיין הנבחר**

**לשאלות ולפרטים נוספים יש ליצור קשר עם איציק כמקר בטלפון 050-8842100 או 050-8677014 .**

רשת כוורת רשאית , לפי שיקול דעתה הבלעדי והמוחלט, לנהל משא ומתן עם המציעים כולם או חלקם וכן רשאית לבקש השלמת מסמכים והבהרות.

רשת כוורת תבחר את ההצעה אשר על פי שיקול דעתה הבלעדי מקנה לה את מירב היתרונות בשים דגש בין היתר על ניסיונם הקודם והמוניטין של המציעים, גובה ההצעה הכספית וכן כל גורם אחר העשוי להיות רלוונטי לבחירת ההצעה.

רשת כוורת אינה חייבת לקבל כל הצעה שהיא.

חוק חובת מכרזים, התשנ"ב-1992, והתקנות שהותקנו מכוחו לא יחולו בשום אופן על הזמנה זו או על מגעים או דיונים אותם תקיים רשת כוורת עם מציעים או גופים כלשהם או על אופן בחירת הזוכה עמו תתקשר רשת כוורת בהסכם.

**בהצלחה לכולם**